OBRAZAC

|  |  |
| --- | --- |
| IZVJEŠTAJ O ANALIZI UTICAJA PROPISA ZA LOKALNE SAMOUPRAVE | |
| PREDLAGAČ PROPISA  OBRAĐIVAČI: | Predsjednik Opštine  Sekretarijat za finansije, razvoj i preduzetništvo,  Uprava lokalnih javnih prihoda |
| NAZIV PROPISA | Odluka o izmjenama Odluke o porezu na nepokretnosti u opštini Nikšić |
| 1. Definisanje problema   * Da li je propis posljedica zahtjeva (propisa) na državnom nivou? * Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji? * Da li lokalna samouprava može odstupati od odredbi propisa na državnom nivou i u kojoj mjeri? * Da li je riječ o sopstvenim nadležnostima ili prenesenom, odnosno povjerenom poslu lokalne samouprave? * Koje probleme treba da riješi predloženi akt? * Dali problem ima rodnu dimenziju? (ima posebni uticaj na žene) * Kojisu uzroci problema? * Koje su posljedice problema? * Koji su subjekti oštećeni, na koji način i u kojoj mjeri?(žene-muškarci) * Kako bi problem evoluirao bez promjene propisa (“status quo” opcija)? | |
| * 1. Odluka o izmjenama Odluke o porezu na nepokretnosti u opštini Nikšić posljedica je donošenja nove Uredbe o bližim kriterijumima i metodologiji za određivanje tržišne vrijednosti nepokretnosti ( „Sl.list CG“, broj: 62/21).   2. Zakonski osnov za donošenje ove odluke je član 1 stav 2 Zakona o porezu na nepokretnosti („Službeni list CG“, broj 25/19).   3. Lokalna samouprava ne može odstupati od odredbi propisa na državnom nivou.   4. Porez na nepokretnosti je osnovni izvorni prihod lokalnih samouprava I posao je iz njihove nadležnosti.   5. Predloženom odlukom treba terminološki uskladiti istu sa Uredbom o bližim kriterijumima i metodologiji za određivanje tržišne vrijednosti nepokretnosti.   6. Problem nema rodnu dimenziju.   7. Uzroci problema donošenje nove Uredbe, ipotreba usklađivanja Odluke sa istom.   8. Nema značajnih posledica, u suštini, samo tehničko usaglašavanje.   9. Ovom odlukom nije mijenjana suština, tako da nema oštećenih subjekata.   10. Bez usklađivanja ove odluke sa Uredbom bi se otvorio proctor da se izjavljuju žalbe na pojedinačne akte, što bi moglo dovesti do značajnih finansijskih šteta za Opštinu, a koji bi se stvorili u postupcima po mogućim žalbama i tužbama | |
| 2. Ciljevi   * Koji ciljevi se postižu predloženim propisom? * Dali bilo koji od ciljeva unapređuje rodnu ravnopravnost? (ako je odgovor ne, dali se može definisati cilj koji unapređujerodnu ravnopravnost?) | |
| 2.1.Ovom odlukom se postiže cilj usklađenosti iste sa državnim propisima.  2.2.Porez na nepokretnosti je namet koji nema rodnu dimenziju, obveznici su vlasnici nepokretnosti bez obzira na rod kome pripadaju. | |
| 3. Opcije   * Zašto je propis neophodan? - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?) | |
| 3.1.Kao što je već navedeno, nema mogućnosti primjene “status quo” opcije. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne?Dali rješenja u propisu imaju uticaj na žene (pozitivne i negativne, direktne I indirektne?) * Kojetroškove ili uštedeće primjena propisa izazvati građanima i privredi (naročito malim i srednjim preduzećima)? * Da li pozitivne posljedice donošenja propisa opravdavaju troškove koje će on stvoriti? * Da li se propisom podržava stvaranje novih privrednih subjekata na tržištu i tržišna konkurencija? * Uključiti procjenu administrativnih opterećenja i biznis barijera. | |
| 4.1.Rješenja iz ove odluke, kao što je već navedeno, neće imati nove uticaje ni na poreske obveznike ni na budžet. Međuti, rješenja iz Uredbe, moguće, će imati negativan uticaj na iznos prihoda u bgudžetu  4.2. Primjenom ove odluke neće izazvati nikakve nove troškove, osim troška koji se ostvare u postupku izrade, javne rasprave i razmatranja i usvajanja Odluke.  4.3.Primjena propisa ne stvara nove troškove administracije privrednim subjektima, kao ni lokalnoj upravi.  4.4. Ova odluka neće imati uticaja na stvaranje novih privrednih subjekata.  4.5.Odluka ne stvara nova administrativna opterećenja. | |
| 5.Procjena fiskalnog uticaja   * Da li propis utiče na visinu prihoda ili troškova lokalne samouprave? * Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu? * Da li će se implementacijom propisa ostvariti prihod za lokalne samouprave odnosno za budžet Crne Gore? * Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?) | |
| 5.1. Kao što smo već naveli, rješenja iz same Odluke neće uticati na prihod, mogući su negativni uticaji Uredbe, a troškovi za njegovo administriranje se neće značajno promijeniti.  5.2.Primjena ove Odluke, kao i do sada, iziskuje obezbjeđivanje sredstava u budžetu Opštine za administriranje ovog prihoda, od obezbejđivanja sredstava za zaposlene koji rade na predmetnim poslovgima kao i za materijalne troškove koji prate utvrđivanje, kontrolu i naplatu ovih prihoda.    5.3. Sredstva za primjenu ove odluke se obezbjeđuju u budžetu Opštine za svaku finansijsku godinu dok se Odluka primjenjuje.  5.4. Kako već postoji odluka koja uređuje pitanje poreza na nepokretnosti, ovom odlukom se ista u jednom dijelu mijenja, to su sredstva za primjenu ove odluke planirana u tekućoj finansijskoj godini, kao što će biti planirana i za narednu.  5.5. Usvajanjem Odluke ostvariće se prihod za budžet Opštine, ali ne novi prihod.  5.6.Prihod po ovom osnovu je osnovni izvorni prihod Opštine i koristiće se onako kako se planira u budžetu. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Da li su predstavniceženskih udruženja i ranjivihgrupa bile uključene u konsultacije? * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| 6.1. U pripremi ove odluke su vršene konsultacije sa Zajednicom Opština I drugim opštinama. Organizovan je I seminar, putem bvideo linka, u cilju nalaženja najboljih rješenja za donošenje ove odluke.  6.2. Nakon sačinjavanja Nacrta, koji je sačinjen uz navedene konsultacije, obrađivači Odluke su, u skladu sa članom 167 stav 1 Zakona o lokalnoj samoupravi (»Službeni list CG« br. 02/18, 34/19 i 38/20 ) i članom 20 Odluke o načinu i postupku učešća lokalnog stanovništva u vršenju javnih poslova („Službeni list RCG - opštinski propisi, broj 29/05 i „Službeni list CG – opštinski propisi broj 39/14), organizovali javnu raspravu u trajanju od 15 dana. Pozvani su zainteresovani predstavnici privrednih društava, preduzetnika, mjesnih zajednica, nevladinih organizacija, korisnika budžeta Opštine i građani, posebno subjekti kojima se predmetnom odlukom utvrđuju prava i obaveze, da uzmu učešća u razmatranju Nacrta iste. Zainteresovani su obaviješteni da se sa Nacrtom mogu upoznati u prostorijama Sekretarijata za finansije, razvoj i preduzetništvo IV sprat, kancelarija broj 1i 7, svakog radnog dana od 11,30 – 13 časova i na web sajtu Opštine [www.niksic.me](http://www.niksic.me). Obaviješteni su i da predloge, primjedbe, sugestije i mišljenja na tekst Nacrta mogu saopštiti usmeno ili dati u pisanoj formi Sekretarijatu za finansije, razvoj i preduzetništvo. Ovo obavještenje je emitovano cijelo vrijeme trajanja javne rasprave na Radiju i Televiziji Nikšić.  6.3. Kao što je već navedeno, bili su pozvani svi zainteresovani građani i subjekti sa teritorije Opštine, a time i predstavnice ženskih udruženja.  6.4. Rezultati konsultacija su međusobno usaglašavanje obrađivača, konsultacije sa kolegama iz Zajednice opština i drugih Opština. Na žalost, kao i obično, izostalo je interesovanje građana i drugih subjekata koji su bili pozvani da uzmu učešće u raspravi po Nacrtu odluke. To je uobičajena praksa, obveznici reaguju tek kad propis počne da se primjenjuje. | |
| 7: Monitoring i evaluacija   * Koje su potencijalne prepreke za implementaciju propisa? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| 7.1 Ne očekuju se neke veće prepreke za implementaciju ove odluke, očekuju se nejasnoće vezano za primjenu Uredbe o bližim kriterijumima I metodologiji za određivanje tržišne vrijednosti nepokretnosti ( “Sl. list CG” broj 25/19) o čemu smo, preko Zajednice Opština, ukazivali Ministarstvu finansija I socijalnog staranja.  7.2. Ispunjenje ciljeva će se mjeriti prema sveobuhvatnosti u postupku utvrđivanja obaveza, to jest formiranja adekvatne baze obveznika, i prema procentu naplate utvrđenih obaveza.  7.3. Za sprovođenje monitoringa i evaluacije primjene propisa je zadužen organ  nadležan za poslove finansija. | |

Datum i mjesto PREDSJEDNIK OPŠTINE

9.12.2021. godine Marko Kovačević,s.r.